༄༅། །རིགས་དང་དཀྱིལ་འཁོར་ཀུན་གྱི་བདག་པོ་མཁན་རིན་པོ་
ཆེ་བློ་བཟང་ཚུལ་ཁྲིམས་རྒྱ་མཚོ་དཔལ་བཟང་བོའི་ཞལ་
སྔ་ནས་ཀྱི་རྣམ་པར་ཐར་བ་ཚིགས་བཅད་དུ་
སྡེབས་པ་དད་པའི་འཁྲི་ཤིང་རྒྱས་
པའི་མེ་ཏོག་ཅེས་བྱ་བ་
བཞུགས་སོ། །
༄༅། །ན་མོ་གུ་རུ་མཉྫུ་གྷོ་ཥཱ་ཡ། མཚན་དཔེ་འོད་བརྒྱས་སྤྲས་པ་གཞོན་
ནུའི་སྐུ། །འགྲོ་བ་སྨིན་བྱེད་ཡན་ལག་དྲུག་ཅུའི་གསུང་། །སྒྲིབ་མེད་ཤེས་བྱའི་
དཀྱིལ་འཁོར་ཀུན་གསལ་ཐུགས། །འཇམ་དཔལ་དཔའ་བོ་སྙིང་གི་མུན་སེལ་
རྒྱལ། །རྨད་བྱུང་ཐུགས་བསྐྱེད་མཆོག་གི་བགྲང་ཡས་བསྐལ་བར་རྨད་བྱུང་
ཚོགས་གཉིས་ཀྱི། །ཀུན་བཟང་སྤྱོད་པ་རྒྱ་མཚོས་བླ་མེད་དོན་དམ་ཀུན་བཟང་
བྱང་ཆུབ་སེམས། བདེ་གཤེགས་གོ་འཕང་དམ་པ་མཆོག་དེ་ཐོབ་ཅིང་བདེ་
གཤེགས་ལམ་པོ་ཆེ། །ཀུན་ནས་གསལ་མཛད་རྒྱལ་དང་དེ་སྲས་སློབ་མར་
བཅས་ལ་ཀུན་ནས་འདུད། །མཁའ་ཁྱབ་ཞིང་གི་སྲས་བཅས་རྒྱལ་རྣམས་ཀྱི། །
མཁྱེན་བརྩེ་ནུས་པའི་ཡེ་ཤེས་སྒྱུ་མའི་འཕྲུལ། །རིགས་གསུམ་ཀུན་འདུས་
འཇམ་མགོན་ཙོང་ཁ་བས། །བྱིན་རླབས་ཐུགས་རྗེའི་ཤུགས་ཀྱིས་སྐྱོངས་པར་
མཛོད། །འཇམ་དབྱངས་མཁྱེན་པའི་འོད་སྣང་བཞད་པའི་བྱིན། །འཇིགས་
8 213

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
མེད་སྨྲ་བའི་དབ༵ང་བོ་སྟོབས་བཅུའི་བདག །ཐུབ་བསྟན་རྒྱུ་མཚོའི་གཉེན་
གཅིག་ནམ་མཁའི་ནོར། །དགེ་ལེགས་སྣང་བའི་གཏེར་ཆེན་མཆོག་དེས་
སྐྱོངས། །སྐལ་བཟང་འགྲོ་ལ་ཕན་བདེའི་ལམ་བཟང་བོ། ། གསལ་མཛད་
ཐུབ་བསྟན་སྨྲ་བའི་ཉིན་བྱེད་ཆེ། །མཆོག་གི་དབང་ཕྱུག་དང་བོའི་སངས་རྒྱས་
དངོས། །ཞབས་སེན་དམར་བའི་འོད་རིས་སྙིང་དབུས་བསྟེན། །བློ་བཟང་རིན་
ཆེན་འབྱུང་གནས་རྣམ་དག་ཚུལ་ཁྲིམས་ལེགས་བྱས་རྒྱ་མཚོ་ཆེ། །ལུང་རྟོགས་
ཡོན་ཏན་ནོར་བུས་ཡོངས་གང་བཤད་དང་སྒྲུབ་པའི་རླབས་འཕྲེང་གཡོ། །
བྱམས་བརྩེ་འཁོར་ཡུག་རི་བོས་ཡོངས་བཟུང་མཆད་རྩོད་རྩོམ་པའི་རྦ་རླབས་
ཅན། །ཐར་འདོད་གདེངས་ཅན་བསྟི་གནས་ཟབ་ཡངས་མཁྱེན་པའི་ཆུ་གཏེར་
ཆེ་དེ་བསྔགས། །མཁྱེན་གཏེར་མཁྱེན་པའི་ཡེ་ཤེས་སྒྱུ་འཕྲུལ་གང༌། །བློ་
བཟང་བློ་ཡི་སྣང་བ་དམ་པའི་དཔལ། །ཤེས་རབ་ཤེས་རབ་འཁོར་ལོ་འཇམ་
དཔལ་ལྷས། །ང༵ག་ལ་ངག་གི་མཆོག་སྦྱིན་དང་བཅས་སྩོལ། །རྒྱལ་དང་རྒྱལ་
སྲས་ལེགས་གསུང་དྲུག་ཅུའི་དབྱངས། །དབྱངས་ལྡན་དབྱངས་ཀྱི་རྒྱལ་མོར་
ཟློས་པའི་དཔལ། །དཔལ་ལྡན་དཔལ་མོ་གང་དེས་བདག་གི་ངག །ངག་
དབང་ང༵ག་གི་ལྷ་མོ་ལྟ་བུར་མཛོད། །རྣམ་དག་ངེས་འབྱུང་སེམས་ཀྱི་འཛིན་
མའི་གཞིར། ཕུལ་བྱུང་ཐུགས་བསྐྱེད་ས་བོན་གྲུང་བོའི་ཁམས། །རླབས་ཆེན་
བསོད་ནམས་དཔལ་གྱིས་བསྐྱེད་བསྲིངས་པས། །དོན་གཉིས་འབྲས་བུར་སྨིན་
པའི་ངོ་མཚར་གཏམ། །ཐར་འདོད་ཐར་བར་བགྲོད་པའི་འཇུག་ངོགས་དང་། །
ཡང་དག་ལམ་ལ་བཀྲི་བའི་དམིགས་བུ་སྟེ། །གཟུར་གནས་ཤེས་ལྡན་ཡིད་ཀྱི་
214

མཁན་བློ་བཟང་ཚུལ་ཁྲིམས་རྒྱ་མཚོའི་རྣམ་ཐར་ཚིགས་བཅད་མ།
དགའ་སྟོན་འདི། །སྤེལ་བའི་ངལ་བ་དོན་དང་བཅས་པ་སྙམ། །གཅམ་
གསགས་ཟོལ་བསྟོད་ཚིག་གི་རྔ་བོ་ཆེ། །ཕྱོགས་ལྟུང་འུད་ཀྱིས་དབྱུག་གུས་
བརྡེག་ཆེ་བས། །ཡང་དག་སྙིང་བོའི་དོན་གྱིས་སྟོང་བའི་གཤིས། །གསལ་བར་
འདོམས་པའི་ངང་ཚུལ་རིང་བོར་ཏེ། །ཐུགས་རྗེའི་གཏེར་ཆེན་ཡབ་རྗེ་དམ་པ་
དེའི། །རྨད་བྱུང་གསང་གསུམ་ཡོན་ཏན་ཆ་ཙམ་ཞིག །ཇི་བཞིན་བརྗོད་པ་སྐྱེས་
པ་ལྔ་བའི་དབྱངས། །དད་གདུང་དབུགས་ཀྱིས་བསྐུལ་བའི་ཚུལ་འདིར་འཇུག །
མཁའ་ཁྱབ་ཞིང་གི་རྡུལ་སྙེད་ལས་འདས་བདེ་གཤེགས་གསང་གསུམ་ཡེ་ཤེས་
སྒྱུ་འཕྲུལ་རི་མོ་འབུམ། །གང་འདུལ་རོལ་བར་འཆར་བའི་ངོ་མཚར་དག་པའི་
སྣང་བ་ཐ་དད་འགྲོ་བའི་ཁམས་བཞིན་དུ། །བཞེད་པ་ཇི་བཞིན་འཇུག་པས་
མཆོག་ཏུ་རྨད་བྱུང་སྐྱེས་པའི་འཕྲེང་བ་ཕུལ་བྱུང་གསེར་གྱི་རིས། །མཛེས་བྱས་
དཔལ་ལྡན་སྐུ་བཞིའི་བང་རིམ་མངོན་མཐོ་ཆོས་ཀྱི་རྒྱལ་བོ་རྗེ་བཙུན་བླ་མ་
གང༌། །ཐུགས་རྗེའི་གཏེར་ཆེན་ཕྱག་ན་པདྨོ་ཡི། །ཐུགས་བསྐྱེད་སྣང་བ་དཀར་
བོས་ཡོངས་བཟུང་བའི། །གངས་ཅན་མདོ་སྨད་ས་ཡི་ཐིག་ལེའི་གཞི། །ཕུན་
ཚོགས་དགེ་བཅུའི་ཡོན་ཏན་དར་བའི་སར། །རིགས་རུས་མི་དམན་ཁྱིམ་གྱི་
སྐྱེད་ཚལ་དུ། །དམ་པའི་རང་རྟགས་མངར་བའི་བསུང་ཞིམ་པོ། །ལྷན་སྐྱེས་
འཐུལ་བ་འཆི་མེད་བདུད་རྩིའི་གསོས། །རྒྱལ་སྲས་སྨན་གྱི་མྱུ་གུ་དང་བོར་
འཁྲུངས། །ཇི་ལྟར་མཁའ་ལྡིང་ཕྲུ་གུ་ནི། །ན་ཚོད་ཕྲ་ཡང་མིག་དག་པའི། །ཁྱད་
པར་ཇི་བཞིན་ཁྱོད་ཉིད་ནི། །བསྔགས་འོས་ཡོན་ཏན་ཚོགས་ཀྱིས་མཐོ། །རིང་
མོ་ཉིད་ནས་ཞིང་འདིར་ཐུབ་བསྟན་སྤེལ་བའི་ཐུགས་བསྐྱེད་སྨོན་པ་ཆབས་ཅིག་
8 215333

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
ཅིང༌། །དུ་མའི་སྐྱེས་འཕྲེང་རྣམས་སུ་རིགས་ཀྱི་ཅོད་པན་མཆོག་ཏུ་བཀོད་པའི་
རྟེན་འབྱུང་གིས། །ཀུན་གཟིགས་ཡེ་ཤེས་ཉི་མ་རིང་མིན་མིག་གི་བདུད་རྩིར་
སྨིན་པར་སྨོན་པ་བཞིན། །དགྱེས་འཛུམ་འོད་སྣང་ཟེར་གྱིས་གསང་གསུམ་བྱིན་
རླབས་སྙིང་ལ་ཞུགས་པའི་སྐལ་བཟང་བརྟས། །སྣང་བ་མཐའ་ཡས་བསྟན་
པའི་ཉི་མ་དང་། །ལྐོག་གྱུར་དོན་གཟིགས་དྲེག་པའི་སྡེ་དཔོན་ཆེས། །གསང་
ཆེན་སློབ་བཤད་བསྟན་པའི་སྣང་བྱེད་མཆོག །དྷི་ཕུ་ཆོས་རྗེའི་སྐྱེས་པར་ངོས་
བཟུང་ཀྱང་། །རྡུལ་མེད་རྡུལ་བྲལ་ཆོས་ཀྱི་སྤྱན་ལྡན་ཀུན་གཟིགས་འཇིགས་
མེད་རྒྱ་མཚོ་བའི། །བསླུ་མེད་ལུང་གི་བདེན་ཚིག་མེ་ཏོག་སིལ་མའི་འཕྲེང་བ་
ལེགས་སྤེལ་བ། །སྐྱེ་རྒུའི་བསོད་ནམས་དཔལ་གྱིས་གང་ལ་ཕོག་པའི་དགེ་
མཚན་མཉམ་མེད་ཀྱིས། །དམ་ཆོས་སྒོ་མང་འཛིན་པ་གང་དེའི་ཁྲི་ལ་ཞབས་
པད་ཉེ་བར་བཀོད། །དེའི་ཚེ་གཞུང་ལམ་འབྲས་བུའི་ཤེར་ཕྱིན་ལ། །ཐོས་
བསམ་སྒོམ་པའི་བྱ་བ་ལེགས་འགྲུབ་པའི། །ཐོག་མའི་རྟེན་འབྱུང་ངོ་མཚར་རི་
མོ་འབུམ། །ཕྱག་སོར་འདབ་རྩེ་ཝ་རྣའི་གཟུགས་ཀྱིས་འཁྱུད། །སྟོན་པའི་རྗེས་
སུ་རབ་བྱུང་སྟེ། །བཅུ་སྤོང་དགེ་ཚུལ་སྡོམ་པ་ཡི། །ཚུལ་ཁྲིམས་བག་ཡོད་གོས་
བཟང་གིས། །ཀླུབས་པ་ཐུབ་པའི་གདུང་འཚོབ་གྱུར། །དེ་ཚེ་བརྟན་མཁས་
གཉིས་ལྡན་ཉེ་བར་འཁོར། །ཨབྷྱའི་ཞལ་ལུང་མན་དྷ་ར་བའི་ཆར། །བློ་བཟང་
ཚུལ་ཁྲིམས་རྒྱ་མཚོ་ཞེས་བྱ་བའི། །མཚན་སྙན་སྤྲིན་གྱི་དབྱངས་དང་ལྷན་ཅིག་
བབས། །བྱིན་རླབས་བླ་མའི་རྣལ་འབྱོར་དང་། །ཚེ་སྦྱིན་ཡིད་བཞིན་འཁོར་ལོ་
ཆེ། །འཇམ་དབྱངས་བསྟོད་པ་གང་བློ་མའི། །ལུང་ཆོས་བདུད་རྩི་ཐོག་མ་
216

མཁན་བློ་བཟང་ཚུལ་ཁྲིམས་རྒྱ་མཚོའི་རྣམ་ཐར་ཚིགས་བཅད་མ།
།གང་ཚེ་སྔོན་གོམས་བཟང་བོའི་བག་
།
གསོལ། །ཡོན་ཏན་ཀུན་གྱི་ཕྱི་མོ་མཆོག །ཡི་གེ་འཕྲལ་སྦྱོར་ཀློག་པ་སོགས། །
བརྡ་སྤྲོད་གཙུག་ལག་དུ་མ་ལ། །ཚེགས་མེད་ཀུན་བྱང་ཆུབ་ཅེས་གླེང༌། །སྨྲ་
བའི་དབང་ཕྱུག་རཏྣ་དྷཱ་ཛ་དང་། །ཐུབ་བསྟན་ཉི་མ་གསང་འཛིན་སྡེ་ཁྲི་བས།
ཐུགས་རྗེའི་སྤྱན་རས་གཟིགས་པ་ཆེར་བཞེས་ཏེ། །ཐུགས་བཅུད་དམ་ཆོས་
བདུད་རྩིས་ལེགས་བསྐྱངས་ཤིང་།
ཆགས་ཀྱིས། །འཕྲལ་སྦྱོར་རྩོལ་བའི་ངལ་བར་མ་ལྟོས་པར། །ཚིག་དོན་ཉམས་
བརྒྱས་སྒེག་པ་སྙན་ཚིག་གི །སྡེབ་ལེགས་མེ་ཏོག་འཕྲེང་བ་མང་སྤེལ་མཚར། །
དཔལ་ལྡན་རིགས་ཀུན་གྱི་ནི་ཁྱབ་བདག་འཇམ་དཔལ་རྡོ་རྗེ་མི་ཡི་གར་བསྒྱུར་
བ། །ཟུང་འཇུག་ཡོན་ཏན་ནོར་བུའི་གཏེར་གྱུར་འཇིགས་མེད་ཡེ་ཤེས་རྒྱ་མཚོ་
ཆེན་པོ་ལས། །འཇིགས་པ་མཐའ་དག་འཇིགས་མཛད་བཅུ་གསུམ་ལྷ་ཡི་ཡང་
དག་བདེ་ཆེན་དཀྱིལ་འཁོར་ཆེའི། །སྨིན་བྱེད་རྣམ་བཞིའི་དབང་གི་ཆུ་བོ་དངོས་
གྲུབ་འདབ་བརྒྱའི་དཔལ་དུ་ལེགས་པར་དྲངས། །མི་གནས་ཞི་བ་མཆོག་གི་ཕོ
བྲང་དུ། །འཇུག་པའི་ཐབས་མཆོག་གཉིས་པ་དང་བྲལ་བ། །མ་ཉམས་དམ་
ཚིག་སྡོམ་པའི་རྐང་རྟེན་ལས། །རིམ་གཉིས་ནོར་བུའི་ཁྲི་ལ་དབང་བསྐུར་ཏེ།
མ་འོངས་ཡབ་རྗེའི་ཆོས་ཀྱི་རྒྱལ་ཚབ་ཏུ། །འགྱུར་བའི་ཚུལ་འདི་རྗེན་པར
གཟིགས་པ་ལས། །ལུང་རྟོགས་མཛོད་འཛིན་དུ་མས་མཐོན་པོའི་ཁྲིར། །
བཀོད་པའི་བཤད་ཉན་མཛད་པའི་རྩེད་མོའང་བསྟར། །དཀོན་མཆོག་ཀུན་
འདུས་ཆོས་ཀྱི་རྒྱལ་མཚན་ཆེས། །འཇམ་དཔལ་ཡེ་ཤེས་སྒྱུ་འཕྲུལ་དཀར་སེར་
ཟུང༌། །བློ་བཟང་སྣང་བརྙན་ཞལ་ལུང་གླེགས་བམ་བཅས། །སྩལ་ཏེ་ཐུབ་
217

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
བསྟན་བདག་པོར་མངའ་གསོལ་མཛད། །ཚོགས་ཆོས་ཞལ་འདོན་ཆོས་སྤྱོད་
མཐའ་དག་དང་། །བསྐང་གསོ་བསྡུས་གྲྭ་ལ་སོགས་ཐུགས་འཛིན་དང༌། །ཁྱད་
པར་ལམ་རིམ་འཇམ་དཔལ་ཞལ་གྱི་ལུང༌། །བྱང་བར་བཟུང་སྟེ་སྐྱོར་སྦྱངས་
མང་དུ་མཛད། །བཀྲ་ཤིས་བཤད་སྒྲུབ་གཡས་སུ་འཁྱིལ་བའི་མཚོར། །རྨད་
།ཐོབ་
བྱུང་ཐོས་བསམ་ནོར་བུའི་གླིང་མཆོག་དེར། །དེད་དཔོན་ཡོངས་འཛིན་དམ་པའི་
མགོན་དང་བཅས། །མཁྱེན་དཔྱོད་བ་དན་དཀར་བོ་འཕྱར་བཞིན་ཞུགས། །
ཤེས་བརྩོན་རླུང་ཡོར་སྟོང་འཕྱར་གྲུ་བོ་ཆེས། །ཚད་མའི་བསྡུས་གཞུང་འོ་མའི་
ཆུ་གཏེར་འཇིངས། །བརྒལ་ཚེ་དྲི་མེད་རིགས་ལམ་ནོར་བུའི་འཕྲེང༌།
པའི་གྲགས་སྙན་ཕྱོགས་བྲལ་མཐའ་ལ་འཁྱུད། །དཀོར་ནག་ཧ་ལའི་དུག་གི་ཁ་
ཟས་ལ། །མ་ཞེན་འཕགས་པའི་རིགས་ལ་གནས་པ་ཡིས། །ཚུལ་གནས་ཐོས་
བསམ་སྒོམ་པའི་ཉམས་བཞེས་ལ། །གཅིག་ཏུ་གཞོལ་བའི་ཚུལ་དེར་ལྷག་པར་
དད། །དམ་ཆོས་ཚུལ་ལ་འཇིགས་མེད་གནས་ཐོབ་པ། །དཀྱིལ་འཁོར་རྒྱ་
མཚོའི་བདག་ཉིད་དམ་པ་དེས། །འཕྲེང་བའི་དབང་དང་སྣར་ཐང་བརྒྱ་རྩ་
སོགས། །ལེགས་བཤད་ནོར་གྱིས་ཐུགས་ཀྱི་བང་མཛོད་གཏམས། །རང་དོན་
གཞན་དོན་ལེའུའི་དཀའ་བའི་གནད། །ལེགས་པར་བཤད་པ་གཏན་ཚིགས་
རིགས་པ་དང༌། །མངོན་སུམ་ཚད་མ་གྲུབ་པའི་ལེའུའི་དོན། །ལེགས་པར་
གཏན་ལ་ཕབ་པ་བློ་རིག་གཉིས། །ཆོས་ཀྱི་གྲགས་པའི་གཞུང་བཟང་རྣམ་
འགྲེལ་བཅས། །ཐུགས་ལ་བྱང་བར་བཟུང་སྟེ་ཞིབ་དཔྱོད་དང༌། །གོ་རིགས་
ཕྱོགས་རེར་མ་གྱུར་ཟུང་འབྲེལ་གྱིས། །བརྒལ་བརྟག་མཁས་མང་མཆོད་པའི་
218

མཁན་བློ་བཟང་ཚུལ་ཁྲིམས་རྒྱ་མཚོའི་རྣམ་ཐར་ཚིགས་བཅད་མ།
སྤྲིན་ ་བཟང་སྤྲོས། །དེ་ཚེ་རིགས་ལམ་འཕྲུལ་གྱི་ལྡེ་མིག་གིས། །དབྱེ་དཀའ་
རྟོག་གེའི་གསང་ཚིག་དམ་པོའི་ལྕིགས། །ཕྱེ་བའི་རྒྱལ་བསྟན་ཐར་འདོད་
འཇུག་ངོགས་སུ། །ཚད་མའི་སྟོབས་ཀྱི་ངེས་པའང་ཁྱོད་ཀྱིས་རྙེད། །རྒྱལ་ཡུམ་
གསུམ་གྱི་མཛེས་བྱེད་མངོན་རྟོག་རྒྱན། །གནད་དོན་ཕྲ་ཞིབ་འགྲེལ་བ་དོན་
གསལ་དང༌། །དཀའ་གནད་ཞིབ་མཐར་འབྱེད་པའི་མཐའ་དཔྱོད་འཕྲེང༌།
ཟུར་བཀོལ་བཞི་དང་ལེགས་བཤད་སྙིང་བོ་སོགས། །ཐུགས་འཛིན་གྲུབ་སྟེང་
སྣང་བ་རྣམ་གཉིས་དང༌། །གཞུང་དོན་རྣམ་པར་བཤད་པ་སྙིང་བོའི་རྒྱན།
ཡབ་རྗེའི་ལེགས་བཤད་གསེར་གྱི་འཕྲེང་བ་སོགས། །འཕགས་བོད་གཞུང་
ལུགས་ཀུན་ལ་ཞིབ་ཏུ་སྦྱངས། །རྟོག་གེ་ཕལ་གྱི་བློ་ཡིས་ལྕིགས་མིན་པའི།
ཟབ་བརླིང་རྣམ་རིག་གཞུང་བརྒྱའི་དཀའ་བའི་གནད། །ལེགས་པར་བཀྲོལ་
བའི་འབེལ་གཏམ་དབྱར་གྱི་རྔ། །གྲགས་སྙན་ཚངས་དབྱངས་བཞད་དང་ལྷན་
ཅིག་ལྡིར། །མཁས་གྲགས་ཙམ་ལ་རེ་བས་ཤགས་འགྱེད་དང་། །ཕས་རྒོལ་
ཐལ་བ་བཟློག་ཙམ་ལྷུར་བྱེད་པ། །མ་ཡིན་རྒྱ་ཆེའི་ལམ་བཟང་བགྲོད་པའི་
ཚུལ། །ཡང་དག་རིགས་པས་ཀུན་བྱང་ཆུབ་བྱས་པས། །མི་འཇིགས་དམ་
བཅའ་ལྕགས་ཀྱི་སྡོང་བོ་གང་། །ལྟར་སྣང་ལུང་རིགས་ཤིང་གྲིས་ཆོད་མིན་ཡང་། །
རང་མཐོང་གསལ་བྱེད་སྤྲེའུའི་གོམས་སྟབས་ཀྱིས། །རྟོག་གེའི་གར་འཆམ་ཡ་
མཚན་གཟིགས་མོར་བསྟར། །མཐའ་བྲལ་སྒྲུབ་པ་ལུདྡྷ་རིགས་གཏེར་གྱི་
མཛོད། །རྣམ་པར་བཤད་པའི་དགོངས་པ་རབ་གསལ་བ། །དྲི་མ་མེད་པའི་
སྒྲོན་མེ་ལེགས་བཟུང་ནས། །ཟབ་དང་རྒྱ་ཆེའི་དབུ་མར་འཇུག་པ་ན། །ཡང་
།
།
8 21938

རྗེ་འཇིགས་མེད་འཕྲིན་ལས་རྒྱ་མཚོའི་གསུང་འབུམ།
དག་ལམ་བཟང་མཚོན་པའི་དམིགས་བུ་དང༌། །ཐེག་གསུམ་ཐར་